CELEX: 32020D0983
Language: hu
Date: 2020-07-07 00:00:00
Title: A Tanács (EU) 2020/983 határozata (2020. július 7.) az Európai Közösség és a Zöld-foki Köztársaság közötti halászati partnerségi megállapodás végrehajtásáról szóló jegyzőkönyv (2019–2024) megkötéséről

10.7.2020   
               
               
                  HU
               
               
                  Az Európai Unió Hivatalos Lapja
               
               
                  L 222/1
               
            
         A TANÁCS (EU) 2020/983 HATÁROZATA
         (2020. július 7.)
         az Európai Közösség és a Zöld-foki Köztársaság közötti halászati partnerségi megállapodás végrehajtásáról szóló jegyzőkönyv (2019–2024) megkötéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 43. cikkére, összefüggésben annak 218. cikke (6) bekezdése a) pontjának v. alpontjával és 218. cikke (7) bekezdésével,
         tekintettel az Európai Bizottság javaslatára,
         tekintettel az Európai Parlament egyetértésére (1),
         mivel:
         
                     (1)
                  
                  
                     A Tanács 2006. december 19-én elfogadta a 2027/2006/EK rendeletet (2), amellyel megkötötte az Európai Közösség és a Zöld-foki Köztársaság közötti halászati partnerségi megállapodást (3) (a továbbiakban: a megállapodás). A megállapodás 2007. március 30-án hatályba lépett, hallgatólagosan meghosszabbításra került és jelenleg is hatályos.
                  
               
                     (2)
                  
                  
                     A Tanács – a Bizottság ajánlását követően – 2018. június 4-én a megállapodás végrehajtásáról szóló új jegyzőkönyv megkötésére irányuló tárgyalások megkezdésére való felhatalmazásról határozott a Zöld-foki Köztársasággal.
                  
               
                     (3)
                  
                  
                     A megállapodás legutóbbi jegyzőkönyve 2018. december 22-én hatályát vesztette.
                  
               
                     (4)
                  
                  
                     A Bizottság az Unió nevében tárgyalásokat folytatott egy új jegyzőkönyvről. E tárgyalások eredményeként az új jegyzőkönyvet 2018. október 12-én parafálták.
                  
               
                     (5)
                  
                  
                     Az (EU) 2019/951 tanácsi határozattal (4) összhangban 2019. május 20-án sor került az Európai Közösség és a Zöld-foki Köztársaság közötti halászati partnerségi megállapodás végrehajtásáról szóló jegyzőkönyv (2019–2024) (5) (a továbbiakban: a jegyzőkönyv) aláírására.
                  
               
                     (6)
                  
                  
                     A jegyzőkönyvet az aláírásától ideiglenesen alkalmazzák.
                  
               
                     (7)
                  
                  
                     A jegyzőkönyv lehetővé kívánja tenni az Unió és az Zöld-foki Köztársaság számára, hogy szorosabban együttműködjenek a fenntartható halászati politika és a zöld-foki-szigeteki vizek halászati erőforrásai felelősségteljes kiaknázásának előmozdításában, valamint a Zöld-foki Köztársaság azon erőfeszítéseinek támogatásában, amelyek a kék gazdaság fejlesztésére irányulnak.
                  
               
                     (8)
                  
                  
                     A jegyzőkönyvet jóvá kell hagyni.
                  
               
                     (9)
                  
                  
                     A megállapodás 9. cikke létrehozza a vegyes bizottságot, amelynek feladata a megállapodás végrehajtásának ellenőrzése. A vegyes bizottság továbbá az említett cikkel, a jegyzőkönyv 5. cikkével, 6. cikkének (3) bekezdésével, valamint 7. cikkének (1) és (2) bekezdésével összhangban elfogadhatja a jegyzőkönyv bizonyos módosításait. Az ilyen módosítások jóváhagyásának elősegítése érdekében a Bizottságot helyénvaló felhatalmazni arra, hogy a meghatározott anyagi és eljárásjogi feltételekre figyelemmel az adott módosításokat egyszerűsített eljárás keretében az Unió nevében hagyja jóvá.
                  
               
                     (10)
                  
                  
                     A jegyzőkönyv módosításaival kapcsolatos uniós álláspontot a tagállamok kormányai állandó képviselőinek bizottsága állapítja meg. A javasolt módosítások elfogadásra kerülnek, kivéve, ha a tagállamok által az Európai Unióról szóló szerződés 16. cikkének (4) bekezdésével összhangban alkotott blokkoló kisebbség kifogást emel azok ellen a tagállamok kormányai állandó képviselőinek bizottságában.
                  
               
                     (11)
                  
                  
                     A vegyes bizottságban más ügyekkel kapcsolatosan az Unió nevében képviselendő álláspontot a Szerződésekkel és a kialakult gyakorlattal összhangban kell meghatározni,
                  
               ELFOGADTA EZT A HATÁROZATOT:
         
            1. cikk
            Az Európai Közösség és a Zöld-foki Köztársaság közötti halászati partnerségi megállapodás végrehajtásáról szóló jegyzőkönyvet (2019–2024) a Tanács az Unió nevében jóváhagyja.
         
         
            2. cikk
            A jegyzőkönyv 16. cikkében előírt értesítést az Unió nevében a Tanács elnöke teszi meg.
         
         
            3. cikk
            Az e határozat mellékletében meghatározott eljárással összhangban a Bizottság felhatalmazást kap arra, hogy az Unió nevében jóváhagyja a jegyzőkönyvnek a megállapodás 9. cikke alapján létrehozott vegyes bizottság által elfogadandó módosításait.
         
         
            4. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. július 7-én.
            
               
                  a Tanács részéről
               
               
                  az elnök
               
               M. ROTH
            
         
         
            (1)  2020. június 17-i egyetértés (a Hivatalos Lapban még nem tették közzé).
         
            (2)  A Tanács 2027/2006/EK rendelete (2006. december 19.) az Európai Közösség és a Zöld-foki Köztársaság között létrejött halászati partnerségi megállapodás megkötéséről (HL L 414., 2006.12.30., 1. o.).
         
            (3)  HL L 414., 2006.12.30., 3. o.
         
         
            (4)  A Tanács (EU) 2019/951 határozata (2019. május 17.) az Európai Közösség és a Zöld-foki Köztársaság között létrejött halászati partnerségi megállapodás végrehajtásáról szóló jegyzőkönyvnek (2019–2024) az Európai Unió nevében történő aláírásáról és az ideiglenes alkalmazásáról (HL L 154., 2019.6.12., 1. o.).
         
            (5)  HL L 154., 2019.6.12., 3. o.
         
      
      
         
            Melléklet
            A JEGYZŐKÖNYV VEGYES BIZOTTSÁG ÁLTAL ELFOGADANDÓ MÓDOSÍTÁSAINAK JÓVÁHAGYÁSÁRA IRÁNYULÓ ELJÁRÁS
            Amennyiben a vegyes bizottságnak a jegyzőkönyv 5. cikkével, 6. cikkének (3) bekezdésével, valamint 7. cikkének (1) és (2) bekezdésével összhangban a jegyzőkönyv módosításait kell elfogadnia, a Bizottságot fel kell hatalmazni a javasolt módosításoknak az alábbi feltételek mellett az Unió nevében történő jóváhagyására:
            
                        1.
                     
                     
                        A Bizottság gondoskodik arról, hogy az Unió nevében történő jóváhagyás:
                        
                                    a)
                                 
                                 
                                    összhangban álljon a közös halászati politika keretében kitűzött uniós célkitűzésekkel;
                                 
                              
                                    b)
                                 
                                 
                                    összhangban álljon a regionális halászati gazdálkodási szervezetek által elfogadott vonatkozó szabályokkal, és figyelembe vegye a parti államok által folytatott közös állománygazdálkodást;
                                 
                              
                                    c)
                                 
                                 
                                    figyelembe vegye a Bizottsághoz eljuttatott legfrissebb statisztikai, biológiai és egyéb vonatkozó információkat.
                                 
                              
                  
                        2.
                     
                     
                        A Bizottság a javasolt módosításokat azoknak az Unió nevében történő jóváhagyását és a vegyes bizottság megfelelő ülését megelőzően, kellő időben benyújtja a Tanácsnak.
                     
                  
                        3.
                     
                     
                        A javasolt módosításoknak az e melléklet 1. pontjában megállapított kritériumoknak való megfelelését a tagállamok kormányai állandó képviselőinek bizottsága bírálja el.
                     
                  
                        4.
                     
                     
                        Amennyiben a javasolt módosítások ellen a tagállamok nem emelnek kifogást az Európai Unióról szóló szerződés 16. cikkének (4) bekezdése alapján a Tanácsban blokkoló kisebbséget eredményező számban, a Bizottság azokat az Unió nevében jóváhagyja. Az említett blokkoló kisebbség létrejötte esetén a Bizottság a javasolt módosításokat az Unió nevében elutasítja.
                     
                  
                        5.
                     
                     
                        Amennyiben a későbbi üléseken, ideértve a helyszíni üléseket is, nem sikerül megállapodásra jutni, a kérdést a 2–4. pontban meghatározott eljárással összhangban ismét a Tanács elé terjesztik, annak érdekében, hogy az uniós álláspont figyelembe vegye az új elemeket.
                     
                  
                        6.
                     
                     
                        A Bizottság felkérést kap arra, hogy kellő időben tegye meg a vegyes bizottság határozatának nyomán szükségessé váló lépéseket, adott esetben beleértve a vonatkozó határozatnak az Európai Unió Hivatalos Lapjában történő kihirdetését, valamint az említett határozat végrehajtásához szükséges bármely javaslat benyújtását.
                     
                  
                        7.
                     
                     
                        Egyéb olyan ügyekben, amelyek nem érintik a jegyzőkönyvnek az annak 5. cikkével, 6. cikkének (3) bekezdésével, valamint 7. cikkének (1) és (2) bekezdésével összhangban történő módosításait, a vegyes bizottságban az Unió nevében képviselendő álláspontot a Szerződésekkel és a kialakult munkagyakorlattal összhangban kell meghatározni.